Club Atlético Newell's Old Boys

La asocio Club Atlético Newell’s Old Boys, mallonge CA Newell’s Old Boys, estas futbalklubo en la urbo Rosario de la provinco Santa Fe. Ĝi fondiĝis en novembro 1903. La unua vira teamo de la klubo tre sukceses konkuras en la plej alta argentina divizio de futbalo (Primera División); ekzemple ĝi ĉampionis fine de la sezono 2013. Sian nomon la klubo ricevis honore al Isaac Newell, direktoro de la anglalingva lernejo English High School en Rosario kaj fervora futbala trejnisto.